cyanic-selkie/wikianc huggingface dataset:
রায়চুর যুদ্ধ
ফলাফল
কৃষ্ণদেবরায় আদিল শাহের দখলে থাকা বেলগাঁয়ে আক্রমণ করার প্রস্তুতি নিতে শুরু করেছিলেন। এর পরই, তিনি তার প্রকল্পটি পরিচালনাকালীন গুরুতর অসুস্থ হয়ে পড়েন এবং ১৫৩০ খ্রিস্টাব্দে পঁয়তাল্লিশ বছর বয়সে মারা যান। তার পদে অচ্যুত দেব রায় স্থলাভিষিক্ত হন।
রাজনৈতিক ফলাফল
রায়চুরের যুদ্ধের সুদূরপ্রসারী প্রভাব ছিল। হিন্দু বিজয় আদিল শাহের শক্তি ও প্রতিপত্তি দুর্বল করে দেয়। তিনি অন্যান্য মুসলিম প্রতিবেশীদের সাথে জোট করার দিকে মনোনিবেশ করেছিলেন। এই বিজয়ের ফলে দক্ষিণাত্যের অন্যান্য সুলতানরাও বিজয়নগর সাম্রাজ্যকে পরাস্ত করতে জোট গঠন করেছিল। যুদ্ধটি পশ্চিম উপকূলে পর্তুগিজদের ভাগ্যকেও প্রভাবিত করেছিল। গোয়া জেগে উঠেছিল এবং বিজয়নগর রাজবংশের উত্থান ও পতনের সাথে সাথে পতিত হয়েছিল কারণ তাদের পুরো বাণিজ্য হিন্দু সমর্থনের উপর নির্ভর করত।
ফ্রাঙ্ক পেন
ফ্রাঙ্ক পেন (Frank Penn; জন্ম: ৭ মার্চ, ১৮৫১ - মৃত্যু: ২৬ ডিসেম্বর, ১৯১৬) লন্ডনের লি এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮০ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৮৭৫ সাল থেকে কেন্টের পক্ষে খেলতে শুরু করেন। পরের বছর লর্ডসে প্রথমবারের মতো খেলেন। এমসিসি’র সদস্যরূপে ইয়র্কশায়ারের বিপক্ষে ৪৪ ও ৩৫ রানে তুলেন। তার খেলার ধরন সম্পর্কে কারো প্রশ্ন ছিল না। ১৮৭৬ সালে জেন্টলম্যানের সদস্যরূপে প্লেয়ার্সের বিপক্ষে ওভাল ও লর্ডসের খেলায় অংশ নেন। এরপর থেকেই সম্মুখসারিতে অবস্থান করতে থাকেন।
১৮৭৭ সালে স্বর্ণালী সময় অতিবাহিত করেন। চব্বিশ ইনিংসে ৪০ গড়ে তিনবার অপরাজিত থেকে ৮৫৭ রান সংগ্রহ করেছিলেন। বেশ কয়েকবার কেন্টের পক্ষে বড় ধরনের রান তুলেছিলেন। তন্মধ্যে, ১৮৭৮ সালে মেডস্টোনে সারের বিপক্ষে ১৬০, ১৮৭৭ সালে ওভালে একই দলের বিপক্ষে ১৪৮, একই বছরে ক্যান্টারবারিতে ইংল্যান্ডের বিপক্ষে ১৩৫ রান অন্যতম। তবে জীবনের সেরা ইনিংস ছিল ১৮৭৯ সালে লর্ডসে সংগৃহীত ১৩৪ রান। এ পর্যায়ে এমসিসি’র সদস্যরূপে কেমব্রিজ বিশ্ববিদ্যালয়ের বিপক্ষে এ. জি. স্টিলের বোলিং আক্রমণ মোকাবেলান্তে করেছিলেন।
আটবার জেন্টলম্যানের সদস্যরূপে প্লেয়ার্সের বিপক্ষে খেলেছিলেন। ভালোমানের ব্যাটিং করলেও আশানুরূপ খেলেননি। ১৮৭৬ সালে ওভালে সেরা সংগ্রহ করেন ৫২ রান। সমসাময়িক খেলোয়াড়দের তুলনায় নিজেকে বেশ এগিয়ে রেখেছিলেন। উইলিয়াম অসক্রফটের ন্যায় স্কয়ার লেগ অঞ্চল দিয়ে বলকে সপাটে মারতেন।
১৮৭৭ সালে ২৪ ইনিংসে ৮৫৭ রান করেন। তন্মধ্যে দুইটি শতরানের ইনিংস ছিল তার। দূর্ভাগ্যজনকভাবে খ্যাতির তুঙ্গে অবস্থানকালে স্বাস্থ্যের অবনতি ঘটে। দৌড় দিতে অস্বস্তিকর অবস্থায় পড়েন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্রাঙ্ক পেন। ৬ সেপ্টেম্বর, ১৮৮০ তারিখে ওভালে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৭৮-৭৯ মৌসুমে লর্ড হ্যারিসের নেতৃত্বাধীন ইংরেজ দলের সদস্যরূপে অস্ট্রেলিয়া ও নিউজিল্যান্ড গমন করেন। তবে, ঐ সফরে তাকে কোন টেস্টে অংশগ্রহণের সুযোগ দেয়া হয়নি। ১৮৮০ সালে ইংল্যান্ডের পক্ষে একবার টেস্ট খেলার সুযোগ পেয়েছিলেন তিনি। টেস্ট ক্রিকেট নিয়মিতভাবে আয়োজনের পূর্বেই তার খেলোয়াড়ী জীবনের পরিসমাপ্তি ঘটে।
১৮৮০ সালে ইংল্যান্ডে প্রথমবারের মতো টেস্টে অংশগ্রহণের সুযোগ লাভ হয় তার। সেপ্টেম্বর, ১৮৮০ সালে ওভালে সফরকারী অস্ট্রেলিয়া দলের বিপক্ষে খেলেন। এটিই উভয় দেশের মধ্যকার দীর্ঘদিন ধরে চলা সিরিজ ছিল। ২৩ ও অপরাজিত ২৭ রান তুলেন তিনি। খেলায় তিনি জর্জ পালমারের বলে কাটের সাহায্যে চার মেরে জয়সূচক রান করেন। ঐ টেস্টে তার দল পাঁচ উইকেটে বিজয়ী হয়। মৃত্যু পূর্ব-পর্যন্ত ১৮৮০ সালের ইংরেজ দলটির লর্ড হ্যারিস ও এ. পি. লুকাসকে নিয়ে জীবিত সদস্যের মর্যাদা প্রাপ্ত হয়েছিলেন।
ব্যক্তিগত জীবন
ব্যক্তিগত জীবনে বিবাহিত ছিলেন। গ্রেস নাম্নী এক রমণীর পাণিগ্রহণ করেন। ২৬ ডিসেম্বর, ১৯১৬ তারিখে ৬৫ বছর বয়সে ক্যান্টারবারির কাছাকাছি প্যাট্রিক্সবোর্ন এলাকায় ফ্রাঙ্ক পেনের দেহাবসান ঘটে। মৃত্যুকালীন আনুমানিক £৯৮১ পাউন্ডের সম্পত্তি রেখে যান। তার ভ্রাতৃদ্বয় - উইলিয়াম পেন ও ডিক পেন কেন্টের পক্ষে ক্রিকেট খেলেছেন। আরেক ভ্রাতা জন পেন ১৮৯১ থেকে ১৯০৩ সময়কালে লুইশ্যাম নির্বাচনী এলাকার থেকে সংসদ সদস্যরূপে নির্বাচিত হয়েছিলেন।
উইজডেনে তার স্মরণে উল্লেখ করা হয় যে, তিনি কেন্টের জনপ্রিয় ব্যাটসম্যান ছিলেন। ছোটখাটো গড়নের অধিকারী হলেও অত্যন্ত প্রতিভাধর খেলোয়াড়ী জীবন অতিবাহিত করেছেন। বেশ কয়েকবছর তিনি তার সময়কালে র‍্যাঙ্কিংয়ের শীর্ষে আরোহণ করেছেন। এতে আরো উল্লেখ করা হয় যে, শক্ত প্রতিরক্ষাব্যূহ রচনা করা ও দক্ষভাবে বলে আঘাত করার যৌথ প্রয়াসে অগ্রসর হতেন। এছাড়াও মুক্তভাব বজায় রেখে নেতৃত্ব দিতেন।
আমজাদ আলি খান
আমজাদ আলি খান (জন্ম: ৯ অক্টোবর, ১৯৪৫ - ) একজন স্বনামধন্য ভারতীয় সরোদবাদক তথা শাস্ত্রীয় সঙ্গীতজ্ঞ। আমজাদ আলি খানের জন্মও এক স্বনামধন্য সঙ্গীতজ্ঞ পরিবারে। ১৯৬০-এর দশক থেকে তিনি আন্তর্জাতিক স্তরে সঙ্গীতানুষ্ঠানে অংশগ্রহণ করছেন। ২০০১ সালে তাকে ভারতের দ্বিতীয় সর্বোচ্চ বেসামরিক  সম্মাননা পদ্মবিভূষণে ভূষিত করা হয়।
প্রথম জীবন ও কর্মজীবন
১৯৪৫ সালের ৯ অক্টোবর গোয়ালিয়রে আমজাদ আলি খানের জন্ম হয়। তার জন্মগত নাম ছিল মাসুম আলি খান। তিনি ছিলেন গোয়ালিয়র রাজসভার সভাগায়ক হাফিজ আলি খান ও রাহাৎ জাহানের ছয় সন্তানের কনিষ্ঠতম। তার পরিবার বঙ্গাশ ঘরানার উত্তরপুরুষ যাঁরা নিজেদের সরোদের আবিষ্কর্তা বলে দাবি করেন। এক সাধু তার নাম পরিবর্তন করে আমজাদ রাখেন। পিতার নিকট আমজাদ সঙ্গীতে তালিম নেন। তিনি অত্যন্ত অল্পবয়স থেকেই নানা স্থানে অনুষ্ঠানে অংশ নিতে শুরু করেন।
১৯৬৩ সালে আমজাদ আলি খান প্রথম মার্কিন যুক্তরাষ্ট্রে সরোদ বাজান। ২০০০-এর দশক পর্যন্ত এদেশে একাধিক অনুষ্ঠানে তাকে সপুত্র সরোদ বাজাতে দেখা গেছে। সারা জীবন ধরে তিনি তার বাদ্যযন্ত্রের উন্নতিতে নানা পরীক্ষানিরীক্ষা চালিয়েছেন। আমজাদ আলি খান হংকং ফিলহার্মোনিক অর্কেস্ট্রায় সরোদ বাজিয়েছেন এবং নিউ মেক্সিকো বিশ্ববিদ্যালয়ে অতিথি অধ্যাপকের দায়িত্ব পালন করেছেন।
স্বীকৃতি ও সম্মাননা
১৯৮৯ সালে আমজাদ আলি খান সঙ্গীত নাটক অকাদেমি পুরস্কার লাভ করেন। ভারত সরকার তাকে ১৯৭৫ সালে পদ্মশ্রী, ১৯৯১ সালে পদ্মভূষণ ও ২০০১ সালে পদ্মবিভূষণ সম্মানে ভূষিত করে। ২০০৪ সালে তিনি লাভ করেন ফুকুওকা এশীয় সংস্কৃতি পুরস্কার। ১৯৮৪ সালে মার্কিন যুক্তরাষ্ট্রের অঙ্গরাজ্য ম্যাসাচুসেট্‌স ২০ এপ্রিল তারিখটিকে আমজাদ আলি খান দিবস ঘোষণা করেছিল। ১৯৯৭ সালে যুক্তরাষ্ট্রের হস্টন, টেক্সাস, ন্যাশভিলে, টেনেসি তাকে সম্মানসূচক নাগরিকত্ব প্রদান করে। ২০০৭ সালে টুলসা, ওকলাহামাও তাকে সম্মানসূচক নাগরিকত্ব দেয়।
ব্যক্তিগত জীবন
আমজাদ আলি খান ১৯৭২ সালে ডায়াবেটিস আক্রান্ত পিতার মৃত্যুর আগে পর্যন্ত তার সেবা করেছেন। এই সময় তার পরিবার তার বিবাহ দিলেও তা ব্যর্থ হয়। পরে ১৯৭৬ সালের ২৫ সেপ্টেম্বর আমজাদ দ্বিতীয়বার বিবাহ করেন ভরতনট্যম শিল্পী শুভলক্ষ্মী বড়ুয়াকে। শুভলক্ষ্মী ছিলেন অসমের বাসিন্দা। বিবাহের পর তিনি নাচ ছেড়ে দেন। তাদের দুই পুত্রের জন্ম হয় – জ্যেষ্ঠ পুত আমান ও কনিষ্ঠ পুত্র আয়ান। দুজনেই পিতার নিকট সঙ্গীতে তালিম নেন। আমজাদ আলি খান মুসলমান হলেও তার স্ত্রী হিন্দু। গোয়ালিয়ারে তার পৈতৃক ভবনটি এখন একটিসঙ্গীত চর্চা কেন্দ্র। বর্তমানে তিনি সপরিবারে নতুন দিল্লিতে বাস করেন।
নাফি মাওলা ইবনে উমর
নাফি বিন সারজিস আবু আবদুল্লাহ আদ-দাইলামি (نافع بن سارجيس أبو عبد الله الديلمي  নাফি’ মাওলা ইবনে উমর (نافع مولى بن عمر) নামেও পরিচিত), মদীনায় বসবাসকারী তাবেয়ী প্রজন্মের একজন ফিকহ আইনবিদ এবং মুহাদ্দিছ ছিলেন।
জীবনী
তিনি ইবনে শিহাব আল-জুহরি, আইয়ুব আস-সাখতিয়ানি এবং মালিক ইবনে আনাসের মতো বিশিষ্ট পণ্ডিতদের শিক্ষক হয়েছিলেন।
তিনি উমর ইবনে আবদুল আজিজের খিলাফতকালে মুফতি হয়েছিলেন এবং খলিফা তাকে মিশরের জনগণকে ইসলাম শেখানোর জন্য পাঠিয়েছিলেন।
হাদিস বর্ণনার স্বর্ণশৃঙখল
মুহাম্মাদ আল-বুখারি সহ উল্লেখযোগ্য হাদিস পন্ডিতরা মালিকের বর্ণনাকারীদের শৃঙ্খলটিকে সবচেয়ে প্রামাণিক বলে মনে করেন এবং সিলসিলাত আল-ধাহাব বা "বর্ণনাকারীদের স্বর্ণশৃঙখল" বলা হয়। বর্ণনার স্বর্ণশৃঙখল (অর্থাৎ, হাদীসের পন্ডিতদের দ্বারা সবচেয়ে প্রামাণ্য বলে মনে করা হয়েছে) মালিককে নিয়ে গঠিত, যিনি নাফি' মাওলা ইবনে উমর থেকে বর্ণনা করেছেন, যিনি আবার ইবনে উমর থেকে বর্ণনা করেছেন, উমর বর্ণনা করেছেন মুহাম্মদ থেকে।
মালিক এমনকি এ-ও বলেছেন যে : "যদি আমি নাফির ইবনে উমরের বর্ণনা শুনি, তবে আমি তা অন্য কারো কাছ থেকে না শুনলে আমি পরোয়া করতাম না (যেহেতু এটি নিঃসন্দেহে সহীহ)।"
ইমাম বুখারী, ইবনে হাজার আসক্বালানী এবং আবু আলী আল-খলিলের মতো পণ্ডিতদের নাফি কর্তৃক বর্ণিত হাদীসের সত্যতা সম্পর্কে উচ্চ আস্থা রয়েছে। সহীহ বুখারী এবং সহীহ মুসলিমে নাফি কর্তৃক বর্ণিত বিভিন্ন বিষয়ে কমপক্ষে ১৮৮টি হাদিস রয়েছে।
হাদীসের আধুনিক গবেষকরা রিজাল শাস্ত্রের (বর্ণনাকারীদের জীবনী মূল্যায়ন) ইবনে হাজার আল-আসকালানীর পদ্ধতি ব্যবহার করে নাফি ধারা থেকে বর্ণিত হাদীসগুলিকে প্রামাণিক বলে প্রমাণ করেছেন। জিয়েভ মাগেন বলেছেন নাফি বর্ণনার সত্যতা ছিল "প্রায় পিয়ারলেস", অন্যদিকে অধ্যাপক বাশার আওয়াদ, তিরমিজি সংগ্রহের সম্পাদক, এবং বাদশাহ ফয়সাল পুরস্কার বিজয়ী, ও উল্লেখ করেছেন নাফির স্বর্ণশৃঙ্ক্ষল সাহাবাকে অন্য তাবেয়ী দ্বারা সমর্থিত হয়েছিল।
মৃত্যু
নাফি ১১৭ হিজরিতে (৭৩৫-৬ খ্রিস্টাব্দে) মারা গেছেন বলে অনুমান করা হয়, যদিও অন্যান্য ইতিহাসবিদরা বলেছেন যে তিনি ১২০ হিজরিতে মারা গিয়েছেন।
১৯৯৭ সাফ গোল্ড কাপ
১৯৯৭ সাফ গোল্ড কাপ বা ১৯৯৭ দক্ষিণ এশীয় ফুটবল ফেডারেশন গোল্ড কাপ হল দক্ষিণ এশিয়ার আন্তর্জাতিক ফুটবল প্রতিযোগিতা সাফ চ্যাম্পিয়নশিপের তৃতীয় আসর। প্রতিযোগিতাটি ৬ টি দল নিয়ে ১৯৯৭ সালের ৪- ১৩ সেপ্টেম্বর পর্যন্ত নেপালের রাজধানী কাঠমান্ডুতে অনুষ্ঠিত হয়।
সাদা মটমটিয়া
সাদা মটমটিয়া (দ্বিপদ নাম:Lippia alba, ইংরেজি নাম: bushy matgrass, bushy lippia, hierba negra, juanilama, pamporegano, এবং pitiona ) হচ্ছে ভারবেনাসি পরিবারের একটি ছোট ঝোপাল উদ্ভিদ। এদেরকে আলংকারিক উদ্ভিদ হিসেবে এদের সুঘ্রাণযুক্ত পাপড়ি এবং সুন্দর ফুলের জন্য চাষ করা হয়।
আত্তাকওয়া মসজিদ
আত্তাকওয়া মসজিদ (মাঝেমাঝে আটকাকওয়া মসজিদ বানানেও লিখিত ; มัสยิดอัตตักวา;  ) বা সান পা কোই মসজিদ (มัสยิดสันป่าข่อย; ) হল থাইল্যান্ডের  চিয়াং মাই প্রদেশের পিং নদীর পূর্ব পাশে অবস্থিত। চিয়াং মাই প্রদেশের সাতটি চীনা মসজিদের একটি এই মসজিদ।
এটি ১৯৬৭ সালে প্রথম নির্মিত হয়। চীনা এবং অ-চীনা উভয় মুসলমানের একটি দল কর্তৃক ১৯৬৯ সালে নির্মাণকাজ সমাপ্ত হয়। মসজিদের সাথে চিয়াং মাইতে প্রথম ইসলামী বিদ্যালয় রয়েছে। যা চীন ইউনান প্রদেশের কুনমিংয়ের সাংস্কৃতিক ও শিক্ষাগত বিষয়ক কাজকর্ম পরিচালনা করে।
তাজ মহল হোটেল, অ্যাবিডস
তাজ মহল হোটেল ভারতের হায়দ্রাবাদে অবস্থিত একটি ঐতিহ্যবাহী হোটেল। এটি অ্যবিডস উপশহরে অবস্থিত। এটি উডুপি খাবারের জন্য জনপ্রিয়।
ইতিহাস
অ্যাবিডস শাখাটি ১৯৪৮ সালে দুই বন্ধু আনন্দ রাও এবং বাবু রাও এবং বাবু রাওয়ের ভাই সুন্দর রাও দ্বারা প্রতিষ্ঠিত হয়েছিল।
ভবন
ভবনটিকে এইচএমডিএ দ্বারা একটি ঐতিহ্যবাহী কাঠামো ঘোষণা করা হয়েছিল।
সাসারাম লোকসভা কেন্দ্র
সাসারাম লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর সাসারাম শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
সাসারাম লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী ছেদি পাসওয়ান।
ভিত্রুভিয়ানো মানব
400px|right|thumb ভিত্রুভিয়ানো মানব (ইতালীয় ভাষায়: Uomo vitruviano, ইংরেজি ভাষায়: Vitruvian Man) প্রখ্যাত ইতালীয় চিত্রশিল্পী, ভাস্কর, উদ্ভাবক ও বিজ্ঞানী লেওনার্দো দা ভিঞ্চি-র আঁকা একটি চিত্রকর্ম। ১৪৮৭ সালে এটি আঁকা হয়েছিল। ছবিটির সাথে বিখ্যাত স্থপতি মার্কুস ভিত্রুভিয়ুস-এর কাজের উপর ভিত্তি করে লেখা কিছু মন্তব্য সংযুক্ত আছে। কাগজের উপর সাধারণ কলম দিয়ে আঁকা এই ছবিতে একই ব্যক্তিকে দুটি পৃথক বিন্যাসে দেখা যায়, একটি বিন্যাস একটি বৃত্তের মাঝে এবং অন্যটি একটি বর্গক্ষেত্রের মাঝে। ছবি এবং তার সাথে সংযুক্ত মন্তব্যগুলোকে অনেক সময় একসাথে Canon of Proportions বা মানুষের অনুপাত বলা হয়। বর্তমানে এটি ইতালির ভেনিস শহরের আকাদেমিয়া নামক জাদুঘরে সংরক্ষিত আছে। সাধারণ কাগজ-কলমে আঁকা অন্য সব ছবির মত এটিও বিশেষ কোন সময়ে প্রদর্শন করা হয়, অধিকাংশ সময়ই গোপনে সংরক্ষিত থাকে।
ধারণাটির ইতিহাস
ভিত্রুভিয়ানো ধারণাটির জন্ম ভিঞ্চির জন্মেরও ১৫০০ বছর পূর্বে। ১ম খ্রিস্টপূর্বাব্দে রোমান সম্রাজ্যে মার্কুস ভিত্রুভিয়ুস নামে একজন স্থপতি ছিলেন। তার বিখ্যাত স্থাপত্য বিষয়ক গ্রন্থ De Architectura. বইটি ১০টি পৃথক পৃথক ভাগে বিভক্ত ছিল, প্রতি ভাগে স্থাপত্য, নগর পরিকল্পনা এবং যন্ত্রকলা বিষয়ক বিভিন্ন তথ্য সন্নিবেশিত ছিল। সেই রোমান যুগ থেকে শুরু করে ইউরোপীয় রেনেসাঁ পর্যন্ত বইটির প্রভাব বিদ্যমান ছিল, আধুনিক স্থাপত্য শিল্পেও ক্ষেত্রে বিশেষে এর ব্যবহার দেখা যায়।
সাশা ব্যারন কোহেন
সাশা নোম ব্যারন কোহেন (জন্ম: ১৩ অক্টোবর ১৯৭১) একজন ব্রিটিশ অভিনেতা, কৌতুকাভিনেতা এবং চিত্রনাট্যকার। ক্যামব্রিজ বিশ্ববিদ্যালয় অধীন ক্রাইস্টস কলেজ থেকে স্নাতক ডিগ্রীধারী ব্যারন কোহেন ব্যাপকভাবে সু-পরিচিত তার সৃষ্ট চারটি কাল্পনিক চরিত্র: আলি জি, বোরাত সাগদিয়েভ, ব্রুনো গেহার্ড এবং অ্যাডমিরাল জেনারেল আলাদীনের জন্য।
ব্যারন তার অভিনয় কর্মসূচিতে সেইসব সরল-বিশ্বাসী মানুষদের চরিত্রই ফুটিয়ে তোলেন যারা তাদের প্রাহসনিক অবস্থা এবং ব্যাঙ্গাত্মক আত্ম-প্রকাশমূলক পরিস্থিতি নিয়ে বুঝতে অপারগ। তার অন্যান্য কাজগুলো হলো মাদাগাস্কার (২০০৫-২০১২) নামক একটি ধারাবাহিক ছবিতে ত্রয়োদশ কিং জুলিয়ান এর চরিত্রে কণ্ঠ দেওয়া। পাশাপাশি তিনি সুইনি টডঃ দ্য ডিমন বারবার অব ফ্লিট স্ট্রীট (২০০৭), হুগো (২০১১) এবং লেস মিজারেবলস (২০১২) ছবিতে অভিনয় করেছিলেন। এছাড়াও তিনি এমআই৬ এর এক গুপ্তচরের ভাই হিসেবে গ্রিমসবি (২০১৬) নামের একটি কৌতুকপ্রদ চলচ্চিত্র এবং এবং অ্যালিস থ্রু দ্য লুকিং গ্লাস (২০১৬) নামের আরো একটি চলচ্চিত্রে অভিনয় করার কথা রয়েছে।
ব্যারন কোহেন ১৯৯৯ সালে দ্য ইলেভ্যান ও'ক্লক শো নামক একটি কমেডি ধারাবাহিকের জন্য ব্রিটিশ কমেডি অ্যাওয়ার্ডস কর্তৃক সেরা নবাগত অভিনেতা হিসেবে খ্যাতি অর্জন করেছিলেন। এছাড়াও তিনি ডা আলি জি শো এর জন্য দুইটি বাফটা অ্যাওয়ার্ড, এমি অ্যাওয়ার্ডের জন্য কয়েকবার মনোনয়ন, সেরা অভিযোজিত চিত্রনাট্যের জন্য অস্কার মনোনয়ন এবং তার চলচ্চিত্র বোরাতের জন্য সেরা অভিনেতা হিসেবে গোল্ডেন গ্লোব পুরস্কার অর্জন করেন। বোরাত চলচ্চিত্র মুক্তি পাওয়ার পর ব্যারন কোহেন বলেন যে, যেহেতু “বোরাত” আর “আলি জি” দর্শকদের মাঝে বেশি জনপ্রিয়তা অর্জন করেছিল, তাই তিনি এই দুই চরিত্রে আর অভিনয় না করার সিদ্ধান্ত নেন। একইভাবে ব্রুনো চলচ্চিত্রটি মুক্তি পাওয়ার পরও ব্যারন কোহেন, ব্রুনো চরিত্রে আর অভিনয় না করার কথা জানিয়েছিলেন। ২০১২ সালের ব্রিটিশ কমেডি অ্যাওয়ার্ডসে তার আলি জি চরিত্রের জন্য ব্যারন কোহেন "আউটস্ট্যান্ডিং অ্যাচিভমেন্ট অ্যাওয়ার্ড" অর্জন করেন। এছাড়াও ২০১৩ সালে কমেডি দক্ষতার জন্য বাফটা চার্লি চ্যাপলিন ব্রিটানিয়া অ্যাওয়ার্ডস পুরস্কার পান।
প্রারম্ভিক জীবন
তিন ভাইয়ের মধ্যে কনিষ্ঠতম ব্যারন কোহেন পশ্চিম লন্ডনের হ্যামারস্মিথে জন্মগ্রহণ করেন। তার মা ড্যানিয়েলা নাওমি, যিনি একজন মুভমেন্ট ইন্সট্রাক্টর, ইসরায়েলে জন্মগ্রহণ করেছিলেন। তার বাবা জেরাল্ড ব্যারন কোহেন, যিনি একজন কাপড়ের দোকান মালিক, জন্মগ্রহণ করেন লন্ডনে এবং বেড়ে উঠেছেন ওয়েলসে। ব্যারন কোহেনের পরিবার ইহুদি ধর্মাবলম্বী। তার বাবার পরিবাররা ছিলেন পূর্ব-ইউরোপের ইহুদি বাসিন্দা যারা দেশান্তরিত হয়ে পন্টিপ্রিড, ওয়েল্‌স্‌ এবং লন্ডনে এসেছিলেন এবং তার মায়ের পরিবাররা ছিলেন জার্মান ইহুদি। তার "ব্যারন" নামটি রেখেছিলেন তার দাদা মরিস কোহেন। তার দাদি ছিলেন একজন ব্যালে নৃত্যশিল্পী যিনি ইসরায়েলের হাইফাতে বসবাস করতেন।   ব্যারন কোহেনের দুই সহোদর হলেন এরান এবং অ্যাম্নোন। তার ভাই এরান একজন সুরকার এবং ব্যারন কোহেনের অনেক চলচ্চিত্রে তিনি কাজ করেছিলেন। এছাড়া তার চাচাতো ভাই সাইমন ব্যারন কোহেন আন্তর্জাতিকভাবে একজন প্রখ্যাত অটিজম গবেষক।
শিক্ষা জীবন
ব্যারন কোহেন উত্তর-লন্ডনের হ্যার্টফোর্ডশায়ারের এলসট্রিতে "দ্য হ্যাবারডাশের্স আস্কিস্‌ বয়জ স্কুলে" পড়াশোনা করেন। তিনি ক্যামব্রিজ বিশ্ববিদ্যালয় অধীন ক্রাইস্টস কলেজ থেকে ইতিহাসের উপর ১৯৯৩ সালে দ্বিতীয় শ্রেণীতে উচ্চতর স্নাতক ডিগ্রী অর্জন করেন। ক্যামব্রিজ ইউনিভার্সিটি অ্যামেচার ড্রামাটিক ক্লাবে সদস্য থাকাকালীন ব্যারন কোহেন ফিডলার অন দ্য রুফ এবং সাইরানো ডি বার্জেরাক নাটকে অভিনয় করেন এবং হাবোনিম ড্রোর ইহুদি মঞ্চনাটকেও তিনি অভিনয় করেছেন।
বোরাত সাগ্‌ডিয়েভ্‌
ব্যারন কোহেনের বোরাত চরিত্রটি বোরাত: কালচারাল লার্নিংস অব আমেরিকা ফর মেক বেনেফিট গ্লোরিয়াস নেশন কাজাখস্তান (বা বোরাত) চলচ্চিত্রের মুখ্য চরিত্র। চলচ্চিত্রটি ২০০৬ সালে টরোন্টো ইন্টারন্যাশনাল ফিল্ম ফেস্টিভ্যালে প্রদর্শিত হয়। এছাড়া ২ নভেম্বর ২০০৬ সালে ছবিটি যুক্তরাজ্যে, ৩ নভেম্বর ২০০৬ সালে যুক্তরাষ্ট্রে এবং ২৩ নভেম্বর ২০০৬ সালে ছবিটি অস্ট্রেলিয়ায় মুক্তি পায়। চলচ্চিত্রটির মূল কাহিনী হলো আইস-ক্রিমের ট্রাকে করে দু'জন মানুষের যুক্তরাষ্ট্রে ভ্রমণ নিয়ে, যেখানে চলচ্চিত্রটির মুখ্য চরিত্র “বোরাত” পামেলা অ্যান্ডারসনকে বিয়ে করার জন্য ব্যাকুল হয়ে পড়েন। এটি একটি মক্যুম্যান্টারিধর্মী (বা ডক্যুকমেডি) চলচ্চিত্র যেখানে আমেরিকান সংস্কৃতি, বর্ণ-বিদ্বেষ, লিঙ্গ বৈষম্য, হোমোফোবিয়া (সমকামী মানুষদের প্রতি বিদ্বেষ-পূর্ণ মানসিকতা), ইহুদি-বিদ্বেষ এবং জিংগোইজম্‌ (অন্ধদেশপ্রেম) নিয়ে কৌতুকপ্রদ ঘটনার অবতারণা করা হয়েছিল। ব্যবসায় সফল এই ছবিটি যুক্তরাষ্ট্রের ৮৩৭টি থিয়েটারে প্রদর্শন করে আনুমানিক ২৬.৪ মিলিয়ন ডলার আয় করে।
বাংলাদেশ এনজিও ফাউন্ডেশন
বাংলাদেশ এনজিও ফাউন্ডেশন সরকারের আর্থিক প্রতিষ্ঠান বিভাগের অধীনস্থ একটি স্ব-শাসিত প্রতিষ্ঠান। ফাউন্ডেশন সরকারের কাছ থেকে প্রাপ্ত তহবিল ব্যবহার করে দেশের ছোট ও মাঝারি আকারের এনজিও তথা সহযোগী সংস্থাকে অর্থায়ন করে দেশের হতদরিদ্র জনগোষ্ঠীর আর্থ-সামাজিক উন্নয়ন, নারীর ক্ষমতায়ন, প্রতিবন্ধী পুনর্বাসন, তথ্য প্রযুক্তি সেবা ও উদ্যোক্তা উন্নয়ন, পরিবেশের ভারসাম্য রক্ষা, প্রাকৃতিক দুর্যোগ মোকাবেলা, উদ্ভাবনীমূলক কর্মকান্ড ও সামাজিক দায়বদ্ধতামূলক বিভিন্ন কর্মসূচি বাস্তবায়ন করে।
সাশা ব্যারন কোহেন
বোরাত সাগ্‌ডিয়েভ্‌
ব্যারন কোহেন “বোরাত” চলচ্চিত্রে অভিনয়ের জন্য ২০০৭ সালে “শ্রেষ্ঠ অভিনেতা - মিউজিক্যাল অথবা কমেডি” বিভাগে গোল্ডেন গ্লোব অ্যাওয়ার্ড পান। যদিও “বোরাত” চলচ্চিত্রটি “বেস্ট মোশন পিকচার- মিউজিক্যাল অর কমেডি” বিভাগে মনোনয়ন পেয়েছিল, কিন্ত শেষে ড্রিমগার্লস্‌ চলচ্চিত্রের কাছে ছবিটি হেরে যায়। ২৩ জানুয়ারি ২০০৭ সালে, ব্যারন কোহেন ছবিটির জন্য সেরা অভিযোজিত চিত্রনাট্যের মনোনয়ন পেয়েছিলেন। ব্যারন কোহেন তার মনোনয়ন “বোরাত” চলচ্চিত্রের কাহিনীর সহ-লেখক অ্যান্ট হাইন্স, পিটার বেইনহ্যাম, সাই মোরডেকাই ফিনেস্টো, ড্যান ম্যাজার এবং টড ফিলিপসের সাথে ভাগ করে নেন।
জানে তু... ইয়া জানে না
শুভমুক্তি
জুলাই ৪, ২০০৮ সালে চলচ্চিত্রটি মুম্বাইয়ের গোরেগাঁও এলাকার পিভিয়ার সিনেমায় মুক্তি পায় যেখানে বলিউডের প্রায় সকল তারকারা উপস্থিত বর্তমান ছিল। চলচ্চিত্রটির জন্য বিশ্বব্যাপী ৪৭৩টি প্রিন্ট ছাড়া হয়েছিল যার মধ্যে ২৮২টি অ্যানালগ, ৮১টি ডিজিট্যাল এবং ১১০টি বিদেশের জন্য ছিল।
বাংলাদেশ এনজিও ফাউন্ডেশন
প্রতিষ্ঠা
সরকারি প্রজ্ঞাপনের মাধ্যমে ২০০৪ খ্রিষ্টাব্দের ২ ডিসেম্বর বাংলাদেশ এনজিও ফাউন্ডেশন প্রতিষ্ঠিত হয়। ফাউন্ডেশনটি একটি অলাভজনক প্রতিষ্ঠান হিসেবে ক্ষুধা ও দারিদ্র্যমুক্ত সমৃদ্ধ বাংলাদেশ গঠন করার লক্ষ্যে ২০০৫ খ্রিষ্টাব্দের আগস্ট মাসে ১৯৯৪ সালের কোম্পানি আইনের আওতায় যৌথমূলধন কোম্পানি ও ফার্মসমূহের পরিদপ্তর কর্তৃক নিবন্ধিত হয়।
জানে তু... ইয়া জানে না
সঙ্গীত
জানে তু ইয়া জানে না -র সঙ্গীত পরিচালনা করেছেন এ আর রহমান এবং এর অডিও সিডি অ্যালবাম মে ২০,২০০৮ সসালে মুক্তি পায়।
বাংলাদেশ এনজিও ফাউন্ডেশন
চেয়ারম্যানগণ
নিম্নোক্ত ব্যক্তিবর্গ বাংলাদেশ এনজিও ফাউন্ডেশনের চেয়ারম্যান হিসেবে দায়িত্ব পালন করেন:
সাশা ব্যারন কোহেন
বোরাত সাগ্‌ডিয়েভ্‌
কৌতুক উপাদান ছাড়াও ব্যারন কোহেন তার দর্শকদের জন্য বোরাত চরিত্রে কিছু অস্বস্তিকর সত্যেরও সংযোজন করেছিলেন। ইহুদি সম্প্রদায়ভুক্ত হয়েও তিনি তার বোরাত চরিত্রটিকে ইহুদি-বিদ্বেষী হিসেবে ফুটিয়ে তুলেছিলেন। ২১ ডিসেম্বর ২০০৭ সালে ব্যারন কোহেন বোরাত চরিত্রটি থেকে অবসরের সিদ্ধান্ত নেন।
ব্রুনো গেহার্ড
ব্রুনো হলো ব্যারন কোহেনের আরেকটি চরিত্র যে একজন সমকামী এবং অস্ট্রিয়ান ফ্যাশান শো উপস্থাপক এবং সে প্রায়ই তার অনিচ্ছাকৃত বিষয়গুলোকে বিতর্কিত বক্তব্য এবং হতবুদ্ধিকর আচরণের মাধ্যমে হাস্যকর করে তোলে। ব্রুনো সবাইকে “হ্যাঁ অথবা না” দিয়ে তার প্রশ্নের উত্তর দিতে বলে এবং তার প্রত্যেক প্রশ্নই হয় “Vassup” (যার মানে কি খবর) অথবা “Ich don't think so” (যার মানে আমি তা মনে করি না) দিয়ে। মাঝে মাঝে তাকে “Ach, ja!” (যার মানে আহ ইয়াহ!) অথবা “Nicht, nicht” (জার্মান শব্দ “Nicht” এর অর্থ হলো “না”) বলতেও শোনা যায়।
অ্যাডমিরাল জেনারেল আলাদীন
ব্যারন কোহেনের এই চরিত্রটি হলো ২০১২ সালে মুক্তি পাওয়া তার ছবি দ্য ডিক্টেটর ছবির মূল চরিত্র। আলাদীন চরিত্রে ব্যারন কোহেন একটি কাল্পনিক দেশ রিপাবলিক অব ওয়াদিয়ার স্বৈরাচারের ভূমিকায় অভিনয় করেন। বোরাত এবং ব্রুনো চলচ্চিত্রের পরিচালক ল্যারি চার্লস ছবিটি পরিচালনা করেন। চলচ্চিত্রটির স্যাটায়ার মূলত লিবিয়ার একনায়ক মুয়াম্মার গাদ্দাফিকে কেন্দ্র করেই বানানো হয়েছিল। ছবিটির চিত্রনাট্য যখন লেখা হচ্ছিল সেই সময় গাদ্দাফি জীবিত ছিলেন। এই বিদ্রুপাত্মক (স্যাটায়ার) ধর্মী ছবি গাদ্দাফিকে রাগান্বিত করতে পারে ভেবে এবং সম্ভাব্য সন্ত্রাসী হামলা এড়ানোর জন্য চলচ্চিত্রটির প্রযোজকরা ইচ্ছাকৃতভাবে চলচ্চিত্রটিকে ইরাকের একনায়ক সাদ্দাম হোসেনের রম্য উপন্যাসের আংশিক কাহিনীর উপর ভিত্তি করে ছবিটি বানানো হয়েছিল বলে উল্লেখ করেছিল।
বিবাহ এবং পরিবার
ব্যারন কোহেনের সাথে অভিনেত্রী ইসলা ফিশারের প্রথম সাক্ষাৎ হয় ২০০২ সালে অস্ট্রেলিয়ার সিডনির একটি পার্টিতে। ২০০৪ সালে তাদের দু'জনের বাগদান সম্পন্ন হয় এবং ২০১০ সালের ১৫ মার্চ ফ্রান্সের প্যারিসে বিবাহ বন্ধনে আবদ্ধ হয়। ব্যারন কোহেন এবং ইস্‌লা ফিশারের দুই কন্যা- অলিভ (জন্ম: ১৯ অক্টোবর, ২০০৭ সাল) এবং এলুলা লটি মিরিয়াম (জন্ম: অক্টোবর, ২০১০ সাল) এবং একটি পুত্র সন্তান মন্টগোমেরি মোজেস ব্রায়ান (জন্ম: ১৭ মার্চ, ২০১৫ সাল) রয়েছে।
ইসরায়েল এবং ইহুদি ধর্ম
ব্যারন কোহেন সমাজতান্ত্রিক-জায়নবাদ যুবা সংগঠন হাবোনিম ড্রোরের নাট্যশালায় কিছুকাল অভিনয় করেছিলেন।
ব্যারন কোহেন ইসরায়েলী কৃষি সম্প্রদায় রশ হানিক্রা ও বেইত হা-এমেকের হয়ে স্বেচ্ছাসেবক হিসেবে কাজ করার জন্য প্রায় এক বছর ইসরায়েলে অবস্থান করেছিলেন।
ব্যারন কোহেন বলেন, “আমি কখনও বলি না যে আমি একজন ধার্মিক ইহুদি। কিন্তু আমি আমার ইহুদি পরিচয় নিয়ে গর্বিত এবং ইহুদি ধর্মের কিছু জিনিস এবং রীতিনীতি আমি পালন করার চেষ্টা করি”। ব্যারন কোহেন বছরে দুইবার সিনাগগে (ইহুদি উপাসনালয়) যান এবং কোশের (হালাল) খাবার খাওয়ার ঐতিহ্য ধরে রাখার চেষ্টা করেন।
দাতব্য অনুদান
২৮ ডিসেম্বর ২০১৫ সালে ব্যারন কোহেন এবং তার স্ত্রী ইসলা ফিশার উত্তর সিরিয়ার শিশুদের হাম রোগের টিকা দানের জন্য সেভ দ্য চিলড্রেন সংগঠনকে ৩,৩৫,০০০ পাউন্ড (৫,০০,০০ মার্কিন ডলার) অনুদান হিসেবে দান করেন এবং সম-পরিমান অর্থ যুদ্ধ বিদ্ধস্থ সিরিয়ার শরণার্থীদের সাহায্যের জন্য ইন্টারন্যাশনাল রেসকিউ কমিটিকে অনুদান হিসেবে প্রদান করেন।
দিনাজপুর জেলার বধ্যভূমির তালিকা
দিনাজপুর বাংলাদেশের উত্তরাংশে অবস্থিত একটি জেলা। ১৯৭১ সালে পাকিস্তানি সেনাবাহিনীদের হত্যাযজ্ঞের কারণে এই অঞ্চলের বেশ কিছু স্থান বধ্যভূমিতে পরিণত হয়। দিনাজপুর জেলা প্রশাসন ও মুক্তিযোদ্ধা সংসদ এর সূত্র মোতাবেক এ জেলায় মোট ৫৬টি বধ্যভূমি ও গণকবর রয়েছে। এর মধ্যে সদরে ৪টি, চিরিরবন্দরে ৬টি, পার্বতীপুরে ১২টি, হাকিমপুরে ৩টি, ফুলবাড়ীতে ৩টি, বিরলে ৫টি, খানসামায় ৩টি, বিরামপুরে ৪টি, ঘোড়াঘাটে ৬টি, নবাবগঞ্জে ৪টি, বীরগঞ্জে ৪টি ও সেতাবগঞ্জে ২টি বধ্যভূমি ও গণকবর রয়েছে।
বিবরণ
দিনাজপুরের ১৩ উপজেলায় মুক্তিযুদ্ধের সময় ১৭২৬টি গণহত্যা সংঘটিত হয়েছে। ৩২টি বধ্যভূমি ও ৩৪টি গণকবর রয়েছে। তথ্যমতে দিনাজপুর সদরে ৫০৫টি, বিরলে ১৫৬টি, কাহারোলে ৮টি, বোচাগঞ্জে ৮৯টি, বীরগঞ্জে ১৯টি, খানসামায় ১৩টি, চিরিরবন্দরে ১১৭টি, ফুলবাড়িতে ৮৮টি, পার্বতীপুরে ৫২৬টি, বিরামপুরে ১৭৭টি, নবাবগঞ্জে ১২টি, হাকিমপুরে ৩০টি ও ঘোড়াঘাটে ১২৭টি গণহত্যা, বধ্যভূমি ও নির্যাতন কেন্দ্র ছিল।
পার্বতীপুর উপজেলা
পাকিস্তান সেনাবাহিনী ও দোসরদের সহযোগিতায় আশপাশের নিরীহ মানুষকে ধরে নিয়ে পার্বতীপুরের রেলইঞ্জিনের উত্তপ্ত বয়লারে নিক্ষেপ করে পুড়িয়ে মারা হতো। এখানে প্রায় ২০ হাজার মানুষকে পুড়িয়ে হত্যা করা হয়। অন্যান্য বধ্যভূমিগুলো হল- ১৯৭১ সালে পার্বতীপুর রেলস্টেশনের উত্তরে হোম সিগন্যালের কাছে এ জেলার সবচেয়ে বড় গণকবরটি অবস্থিত। এখানে মুক্তিযুদ্ধের নয় মাসে পাকিস্তানি সেনারা গ্রামাঞ্চল থেকে প্রতিদিন স্বাধীনতাকামী নিরীহ বাঙালি নারী-পুরুষকে ধরে এনে পাশবিক নির্যাতনের পর হত্যা করে মাটিচাপা দেওয়া হতো। এখানে হানাদাররা হত্যা করে বিশিষ্ট সংগীতশিল্পী সতীশ সরকার ওরফে মনুদাসহ অনেক প্রকৌশলী ও চিকিৎসককে হত্যা করে। পার্বতীপুরের স্টেশন এলাকায় বধ্যভূমিতে প্রায় ২০ হাজার বাঙালিকে হত্যা করে। পাকিস্তান বাহিনীর আক্রোশ ছিল সেতাবগঞ্জের চিনিকলের ওপর। তারা চিনিকলের কর্মকর্তা-কর্মচারীসহ স্থানীয় বাঙালিদের ধরে এনে নির্যাতনের মাধ্যমে নির্মমভাবে হত্যা করে। এ ছাড়া বিরল, কাহারোল ও বীরগঞ্জ থেকে সন্দেহভাজন বাঙালিদের ধরে এনে সেতাবগঞ্জ থানা উন্নয়ন কেন্দ্রের সামনে ও সেতাবগঞ্জ–দিনাজপুর রোডের এক মাইল এলাকাজুড়ে প্রতিনিয়ত অগণিত নিরীহ বাঙালিকে হত্যা করা হতো।
ফুলবাড়ী উপজেলা
ফুলবাড়ী উপজেলার বাড়াই আখিরা গ্রামে পাওয়া যায় মানুষের দেহাবশেষ, গণহত্যার চিহ্ন। আখিরা বধ্যভূমিতে ১৯৭১ সালের ১৭ এপ্রিল বেলা ১১টায় শতাধিক নিরস্ত্র মানুষকে নির্মমভাবে ব্রাশফায়ারে হত্যা করা হয়। পাকিস্তানি সেনাবাহিনীর বর্বর হামলার থেকে রক্ষা পাওয়ার জন্য নবাবগঞ্জ, বিরামপুর ও ফুলবাড়ী এলাকার মানুষ ভয়ে গ্রাম ছেড়ে ভারতের দিকে পালানোর সময় এ ঘটনা ঘটে।
নবাবগঞ্জ উপজেলা
নবাবগঞ্জ উপজেলার চকদুলু ছিল গণকবর-বধ্যভূমি। এখানে প্রায় ২৫০ জন মানুষের গণকবর রয়েছে। চড়ারহাট বধ্যভূমি বা চড়ারহাট গণকবর দিনাজপুর জেলার নবাবগঞ্জ উপজেলার পুটিমারা ইউনিয়নে অবস্থিত। ১৯৭১ সালে এই পুটিমারা ইউনিয়নের প্রাণকৃষ্ণপুর, আন্দোলগ্রাম, সারাইপাড়া ও খয়েরগুনি এই ৪ টি গ্রামের শতাধিক যুবককে চড়ারহাট বাজারে হত্যা করা হয়। বর্তমানে এটি চড়ারহাট বধ্যভূমি নামে পরিচিত এবং সেখানে একটি স্মৃতি স্তম্ভ স্থাপিত হয়েছে।
বিরল উপজেলা
জেলার বিরল উপজেলার বেহালা গ্রামে ১৫০ জন শহীদের একটি গণকবর রয়েছে।
হাকিমপুর উপজেলা
১৯৭১ সালের ২২ এপ্রিল পাকিস্তানি সেনাবাহিনী হিলি দখল করে চারদিকে অগ্নিসংযোগ এবং ব্যাপক হারে গণহত্যা চালায়। ২৩ এপ্রিল পাকিস্তানি সেনাবাহিনী ও বিহারিরা হিলির পালপাড়া গ্রামে আক্রমণ করে প্রথমে গ্রামবাসীকে ধরে নিয়ে বেয়নেট দিয়ে খুঁচিয়ে এবং পরে গুলি করে হত্যা করে। দিনাজপুরের হাকিমপুরে বাংলা হিলির পালপাড়া গ্রামে ১৯৭১ সালে ২৩ এপ্রিল পাকিস্তানি সেনাবাহিনী বিহারি ও রাজাকারদের সহযোগিতায় বাড়িঘরে অগ্নিসংযোগ করে নির্বিচারে সাতজনকে হত্যা করে। এখানে গণধর্ষণের ঘটনা ঘটে।
দিনাজপুর সদর উপজেলা
দিনাজপুর সদরের রামসাগর গ্রামে মুক্তিযুদ্ধে শহীদ ৩০ জনের গণকবর পাওয়া যায়। দিনাজপুর সদরের গোদাগাড়ী গ্রামে ১৫০ শহীদের গণকবর পাওয়া যায়। দিনাজপুর শহরের বাহাদুর বাজারে টেলিফোন এক্সচেঞ্জ নামে তিনতলা একটি ভবন ছিল এখানে পাকিস্তানি সেনাবাহিনী বাঙালিদের ধরে নিয়ে হত্যা করত। এখানে বেশি ভাগেই শিশু ও নারীদের হত্যা করা হয়। ১৯৭১ সালের ২৪ এপ্রিল, বেলা দুইটায় এখানে ব্যাপক হত্যাকাণ্ড চালায় পাকিস্তানি সেনাবাহিনী। অনেক মানুষ হত্যাকাণ্ডের শিকার হন। পাকিস্তানি সেনাবাহিনী ও দোসররা মিলে অসংখ্য মানুষকে হত্যা করে দিনাজপুরের কাঞ্চন নদে ফেলে দেয়। নদের কয়েকটি নালায় লাশে ভরে গিয়েছিল। নদের প্রায় এক কিলোমিটার এলাকা ছিল লাশের ভিড়। অনেকের মতে, এখানে কয়েক হাজার মানুষকে হত্যা করা হয়।
খানসামা উপজেলা
এছাড়া দিনাজপুর সদরের রামসাগর, বিরল উপজেলার কামদেবপুর, পাড়িপুকুর, সেতাবগঞ্জ উপজেলার বাঁশতলা ও ধনতলা, বীরগঞ্জ উপজেলার বালাডাঙ্গা পুকুরপাড়, ফুলবাড়ী উপজেলার আটপুকুর, বেজাইমোড়, বিরামপুর উপজেলার রহমান রাইসমিল ও ঘোড়াঘাট উপজেলার ডাকবাংলোয় বধ্যভূমি ও গণকবরের সন্ধান পাওয়া যায়।
কোম্পানীগঞ্জ উপজেলা, নোয়াখালী
কোম্পানীগঞ্জ উপজেলা বাংলাদেশের নোয়াখালী জেলার অন্তর্গত একটি প্রশাসনিক এলাকা।
অবস্থান ও আয়তন
কোম্পানীগঞ্জ নোয়াখালী জেলার দক্ষিণাঞ্চলে অবস্থিত একটি উপজেলা। এ উপজেলার উত্তরে সেনবাগ উপজেলা ও ফেনী জেলার দাগনভূঞা উপজেলা, দক্ষিণে নোয়াখালী সদর উপজেলা, সুবর্ণচর উপজেলা ও চট্টগ্রাম জেলার সন্দ্বীপ উপজেলা, পূর্বে ফেনী জেলার সোনাগাজী উপজেলা ও চট্টগ্রাম জেলার মীরসরাই উপজেলা ও সন্দ্বীপ উপজেলা, পশ্চিমে নোয়াখালী সদর উপজেলা ও কবিরহাট উপজেলা।
প্রশাসনিক এলাকা
কোম্পানীগঞ্জ উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কোম্পানীগঞ্জ থানার আওতাধীন।
ইতিহাস
বর্তমান সিরাজপুর ইউনিয়নের যুগিদিয়ায় সুলতানী আমলে সমুদ্র বন্দর ছিল বলে ধারণা করা হয় । একই স্থানে পরে নবাবদের আমলে ফরাসিদের কুঠি ছিল । নাম থেকেই বোঝা যায় যে, উপজেলার বেশির ভাগ এলাকা পূর্বে চরাঞ্চল ছিল । মেঘনার মোহনায় সমুদ্র আর বামনী নদীর ভাঙ্গাগড়ায় কোম্পানীগঞ্জ ও সন্দ্বীপ উপজেলার মানচিত্র কয়েক বছর আগেও পরিবর্তিত হয়েছে । ব্রিটিশ আমলে এই এলাকায় বামনী থানা ছিল (রামপুর ইউনিয়নে)। বামনী ও মুছাপুর নামে সন্দ্বীপেও গ্রাম আছে, সন্দ্বীপ থেকেই নদী ভাঙ্গার কারণে এই দুই এলাকার মানুষ এসেছেন বলে জানা যায়। কোম্পানীগঞ্জ ও সন্দ্বীপের এই দুই অঞ্চলে এমনকি বিংশ শতকের ষাটের দশক পর্যন্তও ঘনিষ্ঠ যোগাযোগ ছিল । সন্দ্বীপের মুছাপুরে জন্ম নেয়া কমরেড মুজফ্ফর আহমদ বামনী মাদ্রাসায় কিছুদিন পড়ালেখা করেছেন । বামনী তথা রামপুর এবং মুছাপুরে এখনো সন্দ্বীপের স্থানীয় অধিবাসী এবং জনৈক বামনীর (ব্রাহ্মণ নারীর) বংশধর হওয়ার দাবিদার গোষ্ঠীর শ্রেণীগত দ্বন্দ্ব্ব বিষয়ক কিংবদন্তি শোনা যায় । এই উত্তরাধিকারের প্রভাবে এখনো ওই এলাকায় সোন্দোবি বা সন্দ্বীপীদের সাংস্কৃতিকভাবে আলাদা ভাবা হয় । অবশিষ্ট ইউনিয়নগুলো ভাঙ্গাগড়ার নানা ধাপে চরাঞ্চল থেকে ধীরে ধীরে মূল ভূমিতে পরিণত হয় । তাই রামপুর, মুছাপুর ও সিরাজপুরের মত একশত বছরের বেশি পুরনো ইতিহাস পাওয়া এই ইউনিয়নগুলোর ক্ষেত্রে দুস্কর । ১৯৭১ সালে কোম্পানীগঞ্জে হানাদার বাহিনী প্রবেশ করতে না পারলেও রাজাকার বাহিনীর সঙ্গে মুক্তিযোদ্ধাদের তুমুল লড়াই হয় । বামনীর মৌলভী মিন্নাত আলীর বেশ কয়েকজন নাতির নেতৃত্বে সারা উপজেলায় রাজাকার বাহিনী গঠিত হয় । এদের আরেক ভাই রাফিউদ্দিন ছিলেন আলবদর বাহিনীর কেন্দ্রীয় নেতা। এই বাহিনীর বিরুদ্ধে মুক্তিবাহিনীর কোম্পানীগঞ্জ কমান্ড যুদ্ধ করে । সাথে ছিল বি এল এফ । পার্শবর্তী চাপরাশীর হাটে ঘাঁটি করে মুক্তিযোদ্ধারা চরফকিরা ইউনিয়ন মুক্ত করতে গেলে শহীদ আব্দুর রব, রাজাকারদের অতর্কিত আক্রমণে শহীদ সালেহ আহমেদ সহ কয়েকজন, শেষের দিকে বামনী মুক্ত করতে গিয়ে শহীদ অহিদুর রহমান অদুদ এবং আরও অনেকে এই উপজেলার যুদ্ধে শহীদ হন।
শিক্ষা
এখানকার শিক্ষা প্রতিষ্টানগুলোর মধ্যে রয়েছে ৫টি কলেজ, ৭টি উচ্চ বিদ্যালয়, ৯টি মাদ্রাসা ও অসংখ্য প্রথমিক বিদ্যালয় রয়েছে যাদের মধ্যে প্রধান শিক্ষা প্রতিষ্ঠানগুলো হলো: সরকারি মুজিব কলেজ, বসুরহাট, এ এইচ সি সরকারি উচ্চ বিদ্যালয়, মাকসুদাহ সরকারি বালিকা উচ্চ বিদ্যালয়, বামনী ডিগ্রি কলেজ, বামনী উচ্চ বিদ্যালয়, চৌধুরী হাট কলেজ, কবি জসিমউদ্দিন উচ্চ বিদ্যালয়, জেতুন নাহার কাদের মহিলা কলেজ প্রভৃতি। এছাড়া নাজিরহাট এ মালেক সরকারি প্রাথমিক বিদ্যালয় ও পেশকার হাট উচ্চ বিদ্যালয়, চরকাঁকড়া একাডেমী উচ্চ বিদ্যালয় নামে নামকরা বিদ্যাপিঠের অবস্থান রয়েছে
ব্যবসা
কোম্পানীগঞ্জ বর্তমানে ব্যবসার জন্য অনুকূল স্থান হিসেবে বিবেচ্য। এই অঞ্চলের ব্যবসার মূল কেন্দ্র হচ্ছে বসুরহাট শহর। এখানে প্রায় সব ধরনের প্রতিষ্ঠান গড়ে উঠেছে। কম্পিউটার বণিজ্য, ব্যাংকিং, বিমা, আবাসন খাত দ্রুত বর্ধনশীল। এই এলাকার মানুষগণ অর্থনৈতিকভাবে অনেক সচ্ছল। তাই এটি বিনিয়োগের জন্য আকর্ষনীয়।
ব্যাংকিং
এখানে ইসলামী ব্যাংক, ডাচ-বাংলা ব্যাংক সহ ২২টির মত ব্যাংক আছে। দেশের শীর্ষস্থানীয় অনেক বিমা প্রতিষ্ঠান আছে। বিনিয়োগকারিরা এখানে বিনয়োগের উৎসাহ পাচ্ছেন।
উল্লেখযোগ্য ব্যক্তিত্ব
আবু নাচের চৌধুর, সাবেক এম পি
বাংলাদেশের স্বাধীনতা যুদ্ধের শৈল্পিক চিত্রায়ন
বাংলাদেশে এবং বিদেশে যুদ্ধের সময় থেকে বাংলাদেশ মুক্তিযুদ্ধ চিত্রিত অসংখ্য শিল্পকর্ম রয়েছে। কনসার্ট ফর বাংলাদেশ বিটলসের সদস্যদের দ্বারা সংগঠিত কনসার্টটি ১৯৭১ সালে প্রতিবাদ সঙ্গীতর জন্য একটি বড় ঘটনা ছিল।
স্বাধীন বাংলা বেতার কেন্দ্র এর জন্য রেকর্ড করা এবং সম্প্রচারিত গানগুলিকে এখনও বাংলাদেশী প্রতিবাদ গানগুলির মধ্যে সেরা বলে মনে করা হয়।
মুক্তির গান যুদ্ধের সময় লেয়ার লেভিনের ফুটেজ শটের উপর ভিত্তি করে নির্মিত সবচেয়ে প্রশংসিত বাংলাদেশী ডকুমেন্টারি, এর নির্মাতা তারেক মাসুদ এবং ক‍্যাথরিন মাসুদ। পরিচালকরা দুটি ধারাবাহিকে চলচ্চিত্রটি তৈরি করেছেন-  স্বাধীনতার গল্প  এবং 'নারীর কথা'।
মুক্তিযুদ্ধে লিখিত বহু কবিতা ও উপন্যাস রয়েছে, যার মধ্যে যুদ্ধের সময় শামসুর রহমানের বিখ্যাত কবিতা রয়েছে। এটি ১৯৭১ সাল থেকে বাংলাদেশী সাহিত্যের জন্য সর্বাধিক ব্যবহৃত বিষয়। যুদ্ধ স্মরণে নির্মিত স্মৃতিগুলি বাংলাদেশের সর্বোচ্চ সম্মানিত স্মৃতিস্তম্ভ।
বাবেলনেট
thumb|600px|বাবেলনেটএক্সপ্লোরার-এর গ্রাফিকাল ইউজার ইন্টারফেস। বাবেলনেট একটি বহুভাষিকতা আভিধানিক শব্দার্থিক নেটওয়ার্ক। বাবেলনেট বৃহত্তম বহুভাষী ওয়েব বিশ্বকোষ লিঙ্ক - অর্থাৎ উইকিপিডিয়া - সবচেয়ে জনপ্রিয় ইংরেজি ভাষার কম্পিউটেশানাল অভিধান - অর্থাৎ ওয়ার্ডনেট দ্বারা স্বয়ংক্রিয়ভাবে নির্মিত। পরিসংখ্যানগত মেশিন অনুবাদক-এর সহায়তায় দরিদ্র ভাষাগুলোর আভিধানিক ফাঁক পূরণ করতে একীকরণ একটি স্বয়ংক্রিয় মানচিত্রনির্মাণের দ্বারা সম্পাদিত হয়। ফলে একটি "সর্বব্যাপী অভিধান" নামে যে ধারণা এবং আভিধানিক বিভিন্ন ভাষায় নামযুক্ত সত্ত্বা এবং বিশাল পরিমাণ শব্দার্থিক সম্পর্ক সংযুক্তি প্রদান করে। একইভাবে ওয়ার্ডনেট, বাবেলনেট বিভিন্ন ভাষায় জোট শব্দগুলোর মধ্যে প্রতিশব্দ-এর সেটকে, বাবল সমার্থকসেট বলা হয়। প্রতিটি বাবল সমার্থকসেটের জন্য, বাবেলনেট অনেক উভয় ওয়ার্ডনেট এবং উইকিপিডিয়া থেকে তোলা ভাষাগুলোতে সংক্ষিপ্ত সংজ্ঞা (যাকে বলা হয় টীকা) প্রদান করে থাকে।
বাবেলনেট-এর পরিসংখ্যান
হিসাবে, বাবেলনেট (সংস্করণ ১.১.১)-এর আওতায় পড়ে ৬টি ইউরোপীয় ভাষা, যথা: কাতালান, ফরাসি, জার্মান, ইংরেজি, ইতালীয়, এবং স্প্যানিশ। বাবেলনেট-এ ৩ মিলিয়নের বেশি ধারণা এবং প্রায় ২৬ মিলিয়ন শব্দার্থ (নির্বিশেষে তাদের ভাষায়) রয়েছ। যে কোনো ভাষায়, প্রতিটি বাবল সমার্থকসেটে গড়ে ৮.৬টি প্রতিশব্দ, অর্থাৎ শব্দার্থ, উপস্থিত রয়েছে। শব্দার্থিক নেটওয়ার্ক ওয়ার্ডনেট থেকে সমস্ত আভিধানিক-শব্দার্থিক সম্পর্ক (অর্থাত্যাধিক এবং অর্থান্তর্ভুক্তি, মেরোনিমি এবং হলোনিমি, বিপরীতার্থতা এবং সমার্থতা ইত্যাদি সর্বমোট প্রায় ৩৬৪,০০০ মিলিয়ন প্রান্ত সম্পর্ক) সেইসাথে উইকিপিডিয়া থেকে একটি আওতায় উল্লিখিত আত্মীয়তা সম্পর্ক ধারণ করে (সর্বমোট প্রায় ৭০ মিলিয়ন প্রান্ত সম্পর্ক)।
প্রায়োগিকতা
বাবেলনেটকে বহুভাষী প্রাকৃতিক ভাষা প্রক্রিয়াকরণ প্রায়োগিকতা সক্রিয় করতে দেখানো হয়েছে। বাবেলনেট-এ উপলব্ধ আভিধানিক জ্ঞান শব্দার্থিক আত্মীয়তা এবং বহুভাষী শব্দার্থে দ্ব্যর্থতা নিরসন -এ সর্বাধুনিক প্রাপ্ত ফলাফল দেখানো হয়েছে।
মুহাম্মদ কান্নু
মুহাম্মদ ইব্রাহিম কান্নু (محمد إبراهيم كنو, জন্ম: ২২ সেপ্টেম্বর ১৯৯৪) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
ইসলাম ও শান্তি
আরবি শব্দদ্বয় সালাম (سلام; "শান্তি") ও ইসলাম একই ক্রিয়ামূল থেকে উদ্ভূত। আরবিতে "সিলম" শব্দটির অর্থ ইসলাম ধর্ম, এবং "সে আস-সিলম (শান্তি)-এ প্রবেশ করেছে" শব্দটির অর্থ "সে ইসলামে প্রবেশ করেছে"। একটি ইসলামি ব্যাখ্যায় বলা হয়েছে যে ব্যক্তিগত ইচ্ছা শান্তি আল্লাহর ইচ্ছার অধীনে আত্মসমর্পণ করে।
কুরআন অনুযায়ী আদর্শ সমাজ হলো দারুস সালাম, আক্ষরিক অর্থে, "শান্তির ঘর" যার মধ্যে এটি ইঙ্গিত করে: এবং আল্লাহ 'শান্তির আবাসে' আমন্ত্রণ জানান এবং যাকে ইচ্ছা তাকে সঠিক পথে পরিচালিত করেন।
ইবনে হাজার আল হায়তামির মতে, এমন একটি যুগ হবে যেখানে মানবতার মধ্যে ন্যায়বিচার, প্রচুর, প্রাচুর্য, কল্যাণ, নিরাপত্তা, শান্তি এবং ভ্রাতৃত্ব বিরাজ করবে এবং যে সময়ে মানুষ ভালবাসা, আত্মত্যাগ, সহনশীলতা, করুণা এবং আনুগত্য অনুভব করবে। মুহাম্মাদ বলেছিলেন যে এই মহিমান্বিত সময়টি মাহদীর মধ্যস্থতার মাধ্যমে অভিজ্ঞতা লাভ করবে, যারা বিশৃঙ্খলা, অন্যায় এবং নৈতিক পতন থেকে বিশ্বকে বাঁচাতে শেষ সময়ে আসবে। তিনি ঈশ্বরহীন মতবাদকে নির্মূল করবেন এবং প্রচলিত অন্যায়ের অবসান ঘটাবেন। এছাড়াও তিনি মুহাম্মদের যুগের মতো করে ধর্মকে গড়ে তুলবেন, কুরআনের নৈতিক শিক্ষা মানবতার মধ্যে বিরাজ করাবেন এবং সারা বিশ্বে শান্তি ও কল্যাণ প্রতিষ্ঠা করবেন।
চারম্যান স্টার
চারমেন স্টার (জন্ম: ৫ মে ১৯৭৯) একজন মার্কিন পর্নোগ্রাফিক অভিনেত্রী, যিনি ১৯৯৮ সাল থেকে ৩০০ টিরও বেশি ছবিতে অভিনয় করেছেন। তিনি একজন ফিচার ড্যান্সার এবং একটি অটোমোবাইল মডেল হিসেবেও পারফর্ম করেছেন।
জীবনের প্রথমার্ধ
স্টার দুই বছরেরও কম বছর বয়সে ফিলিপাইন থেকে তার পরিবারের সাথে মার্কিন যুক্তরাষ্ট্রে (ক্যালিফোর্নিয়া) চলে আসেন এবং তিনি স্যাক্রামেন্টোর উচ্চ বিদ্যালয়ে পড়াশোনা করেন।
ক্যারিয়ার
২০১৪ সালের মে/জুন মাসে দ্য গার্লস অফ পেন্টহাউস সহ তিনি হাসলার এবং ক্লাব উভয় ম্যাগাজিনে হাজির হয়েছিলেন।
২০১১ সালে, কমপ্লেক্স ম্যাগাজিন তাকে "সর্বকালের সেরা ৫০ হটেস্ট এশীয় পর্ন স্টার" এর তালিকায় রেখেছিল।
এখানেই.কম
এখানেই.কম ছিল সম্পত্তি, গ্যাজেট, যানবাহন এবং ব্যক্তিগত আইটেম ক্রয় এবং বিক্রয় করার জন্য একটি মোবাইল-ভিত্তিক অনলাইন মার্কেটপ্লেস ও শ্রেণিবদ্ধ বিজ্ঞাপন-এর ওয়েবসাইট। অন্যান্য জিনিসগুলির মধ্যে এখানে টিকিট এবং চাকরিও পোস্ট করা হত। এটি ২০০৬ সালে সেলবাজার হিসাবে যাত্রাশুরু করেছিল, এটি বাংলাদেশের প্রথম অনলাইন বিনামূল্যে শ্রেণিবদ্ধ বিজ্ঞাপনের ওয়েবসাইট ছিল। অ্যালেক্সা ইন্টারনেট র‌্যাঙ্কিং অনুসারে, আগস্ট ২০১৫ অবধি, এটি বাংলাদেশের শীর্ষ বিপনি সাইট এবং পঞ্চম ব্যবসা ও অর্থনীতি বিষয়ক ওয়েবসাইট ছিল।
ইতিহাস
এখানেই.কম ২০০৬ সালে সেলবাজার হিসাবে চালু হয়েছিল। এটি বাংলাদেশের বৃহত্তম মোবাইল ফোন অপারেটর গ্রামীণফোনের মালিকানাধীন ছিল। ২০১০ সালে, চার মিলিয়ন ব্যবহারকারীর কাছে পৌঁছানোর পরে, এটিকে বৈশ্বিক টেলিকম সংস্থা টেলিনর অধিগ্রহণ করেছিল।  সেলবাজার সংস্থাটি ২০০৭ সালে অর্থনৈতিক উন্নয়ন বিভাগে একটি টেক অ্যাওয়ার্ড জিতেছিল এবং "সামাজিক ও অর্থনৈতিক উন্নয়নের জন্য মোবাইলের সেরা ব্যবহার" বিভাগে জিএসএম গ্লোবাল মোবাইল অ্যাওয়ার্ডস (বার্সেলোনা, ২০০৮)।
বাজার
বাংলাদেশে ইন্টারনেট ব্যবহারকারীদের ১৪৭ বিলিয়ন টাকা মূল্যের বাজারের মধ্যে ১০৫ মিলিয়ন টাকার শেয়ার ছিল ব্যবহৃত পণ্যের বাজার, এটি মার্কেট রিসার্চ ফার্ম মেট্রিক্স ল্যাব অনুসারে। বাংলাদেশ ব্যাংকের মতে, প্রায় ১ মিলিয়ন বহুমুখী ক্লায়েন্টরা মোবাইল ব্যাংকিং য়ের সুবিধা নেয়। ১ বিলিয়নেরও বেশি টাকার লেনদেন হয় মোবাইল ব্যাংকিং অ্যাকাউন্টের মাধ্যমে।
ম্যাটল্যাব
ম্যাটল্যাব একটি বহু দৃষ্টান্ত সাংখ্যিক বিশ্লেষণ সমৃদ্ধ পারিপার্শ্বিক পরিমণ্ডল। এটি একটি ম্যাথওয়ার্কস দ্বারা উন্নীত একটি মালিকানাধীন প্রোগ্রামিং ভাষা। ম্যাটল্যাব মেট্রিক্স ম্যানিপুলেশন, ফাংশন ও তথ্য সংক্রান্ত অঙ্কন, গাণিতিক পরিভাষা রূপায়ন, ব্যবহারকারী ইন্টারফেস তৈরি এবং অন্যান্য ভাষায় লিখিত যেমনঃ সি, সি++, সি শার্প, জাভা, ফোরট্রান, পাইথন প্রোগ্রামগুলির সাথে ইন্টারফেসিং সমর্থন করে।
২০১৮ সালের হিসেবে, শিল্প এবং একাডেমিয়া জুড়ে প্রায় ৩০ লক্ষ ম্যাটল্যাবের ব্যবহারকারী রয়েছে। ম্যাটল্যাব ব্যবহারকারীরা প্রকৌশল, বিজ্ঞান এবং অর্থনীতির বিভিন্ন পটভূমি থেকে আসে।
জীবনের অর্থ
thumb|380px|[[আমরা কোথা থেকে এসেছি? আমরা কে? আমরা কোথায় যাচ্ছি?, পোস্ট-ইম্প্রেশনিস্ট পল গোগাঁর সবচেয়ে বিখ্যাত চিত্রকর্ম।]]
জীবনের অর্থ একটি দার্শনিক এবং আত্মিক প্রশ্ন যা সাধারণভাবে জীবন অথবা অস্তিত্ব এসবের তাৎপর্য নিয়ে আলোচনা করে। সম্পর্কিত আরো কিছু প্রশ্ন হচ্ছে, "আমরা এখানে কেন?", "জীবনের উদ্দেশ্য কী?", জীবনের কি আদৌ কোনো উদ্দেশ্য আছে?" সভ্যতার শুরু থেকেই নানা সংস্কৃতি ও আদর্শ দিক থেকে এসব প্রশ্নের বিভিন্ন রকম উত্তর প্রস্তাব করা হয়ে আসছে। জীবনের অর্থ খুঁজতে গিয়ে দর্শন, বিজ্ঞান, অধিবিদ্যা এবং ধর্ম নানা ধরনের মতবাদ প্রতিষ্ঠিত হয়েছে। একেক জনগোষ্ঠী ও সংস্কৃতির কাছে এই প্রশ্নের উত্তর একেক রকম।
প্রশ্নাবলী
জীবনের অর্থ সংক্রান্ত প্রশ্নগুলো নানাভাবে করা যায়, যেমন:thumb|[[রেমবেন্ট অঙ্কিত ফিলোসফার ইন মেডিটেশন বা ধ্যানমগ্ন দার্শনিক (ডিটেইল)।]]
বৈজ্ঞানিক অনুসন্ধান ও দৃষ্টিভঙ্গি
বৈজ্ঞানিক সম্প্রদায়ের এবং বিজ্ঞানের দর্শন সম্প্রদায়ের অনেক সদস্য মনে করেন যে বিজ্ঞান প্রাসঙ্গিক প্রেক্ষাপট প্রদান করতে পারে, এবং জীবনের অর্থ সম্পর্কিত বিষয়গুলো নিয়ে কাজ করার জন্য প্রয়োজনীয় মাপকাঠি নির্ধারণ করতে পারে। তাদের মতে, বিজ্ঞান সুখের বিজ্ঞান থেকে শুরু করে মৃত্যু উদ্বেগ পর্যন্ত বিভিন্ন বিষয় নিয়ে নানাবিধ অন্তর্দৃষ্টি প্রদান করতে পারে। বৈজ্ঞানিক অনুসন্ধান এই কাজ করে জীবন এবং বাস্তবতার মত নমোলজির বিভিন্ন দিক নিয়ে অনুসন্ধানের মাধ্যমে। বিভিন্ন দিকের মধ্যে রয়েছে মহা বিস্ফোরণ, জীবনের উৎপত্তি, এবং বিবর্তন, এবং উদ্দেশ্যগত দিক নিয়ে অধ্যয়ন, যা অর্থ এবং সুখের মত বস্তুনিষ্ঠ বিষয়গুলোর সাথে সম্পর্ক যুক্ত করে।
জীবনের মনোস্তাত্ত্বিক তাৎপর্য এবং মূল্য
ইতিবাচক মনোবিজ্ঞানের গবেষকরা অভিজ্ঞতামূলক বিষয় নিয়ে গবেষণা করেন যা জীবনকে সন্তুষ্টির দিকে নিয়ে যায়, কর্মকাণ্ডে পূর্ণ সম্পৃক্ততা আনে, ব্যক্তিগত শক্তিকে কাজে লাগিয়ে করে একটি পরিপূর্ণ অবদান রাখতে পারে, এবং নিজের চেয়ে বড় কিছুর সাথে যুক্ত হয়ে জীবনে অর্থ এনে দিতে পারে। প্রবাহ অভিজ্ঞতা নিয়ে বড় আকারের গবেষণা ক্রমাগত প্রস্তাব করেছে যে চ্যালেঞ্জিং কাজে নিজেকে দক্ষ করে তুলবার সময় মানুষ অর্থ এবং পরিপূর্ণতা অনুভব করে। এই অনুভূতির কাজের ধরনের উপর নয়, বরং কাজটা কীভাবে করা হচ্ছে তার উপর নির্ভর করে। উদাহরণস্বরূপ, প্রবাহ অভিজ্ঞতার ক্ষেত্রে দেখা যায় এই অভিজ্ঞতার পরিমাণ ন্যূনতম সুবিধাবিশিষ্ট কনসেনট্রেশন ক্যাম্পে বন্দীরা কোটিপতিদের চেয়ে সামান্য বেশি অনুভব করেন। একটি চিরায়ত উদাহরণ হলো একটি কারখানায় আপাতদৃষ্টিতে একঘেয়ে উৎপাদনের দুজন শ্রমিক নিয়োজিত থাকার উদাহরণ। একজন এই কাজকে একটি ক্লান্তিকর কাজ হিসেবে বিবেচনা করে এবং অন্যজন এটিকে একটি খেলা হিসেবে দেখে। দ্বিতীয়জন চিন্তা করে যে সে প্রতিটি ইউনিটকে কত দ্রুত উৎপাদনের মাধ্যমে প্রক্রিয়ায় প্রবাহ বয়ে আনতে পারে।
নিউরোসায়েন্স নিউরোট্রান্সমিটার কার্যকলাপের ভিত্তিতে পুরস্কার, আনন্দ এবং প্রেরণা ইত্যাদি বিষয়কে ব্যাখ্যা করে, বিশেষ করে লিম্বিক সিস্টেম এবং ভেন্ট্রিল টেগমেন্টাল অঞ্চলের কার্যাবলীর মাধ্যমে। যদি কেউ বিশ্বাস করে যে জীবনের অর্থ হচ্ছে সুখ কে সর্বোচ্চকরণ করা এবং সাধারণ জীবনকে সহজ করা, তাহলে কীভাবে কাজ করে এটা অর্জন করা যায় সে সম্পর্কে আদর্শিক বা স্বাভাবিক নির্দেশনা প্রদান করে। একইভাবে, কিছু নৈতিক প্রকৃতিবাদী নৈতিকতার বিজ্ঞানকে সমর্থন করে ― যা সকল সচেতন প্রাণীর বিকাশ লাভের ক্ষেত্রে অভিজ্ঞতার ভিত্তিতে রচিত হয়।
পরীক্ষামূলক দর্শন এবং নিউরোএথিক্স গবেষণা নিয়ন্ত্রিত পরিস্থিতিতে মানুষের নৈতিক সিদ্ধান্ত সম্পর্কে তথ্য সংগ্রহ করে। এরকম একটি নিয়ন্ত্রিত পরিস্থিত হলো ট্রলি সমস্যা। এসবের মাধ্যমে দেখানো হয়েছে যে অনেক ধরনের নৈতিক বিচার সকল সংস্কৃতিতেই বিদ্যমান, অর্থাৎ সেগুলো হয়তো সহজাত; এবং অন্যগুলো সংস্কৃতি-নির্দিষ্ট।
জনপ্রিয় ধারণা
"জীবনের অর্থ কী?" এই প্রশ্নটি অনেকে তাদের জীবনের এক পর্যায়ে নিজেদেরকে জিজ্ঞাসা করে, অধিকাংশ "জীবনের উদ্দেশ্য কী?" প্রসঙ্গে নিজেদের এটা প্রশ্ন করে। কিছু জনপ্রিয় ধারণার মধ্যে রয়েছে:
হিন্দু ধর্ম
হিন্দু ধর্মে জীবনের তাৎপর্য নিরূপনে ঈশ্বর বা পরমাত্মার অস্তিত্ব, জন্মান্তরবাদ, কর্মফল ইত্যাদি বিষয় জড়িত। ধর্ম-অর্থ-কাম-মোক্ষ এই চারটি বিষয়ের প্রাপ্তি জীবনের উদ্দেশ্য। এই চারটিকে পুরাষার্থ বলা হয় ।
এই চারটি বিষয়ের মধ্যে মোক্ষ হচ্ছে জীবনের চূড়ান্ত প্রাপ্তি। দেহের সঙ্গে যতক্ষন পর্যন্ত জীবাত্মার সম্বন্ধ থাক ততক্ষণ জীব দুঃখ যন্ত্রণা ভোগ করে। মৃত্যুর পর পুনরায় দেহ ধারণ হয় বলে এই দুঃখের নিবৃত্তি হয় না। জন্মান্তরের ধারণা অনুযায়ী জীবের জন্ম-মৃত্যু চক্রাকারে চলতে থাকে যতক্ষন না পর্যন্ত জীবাত্মা পরমাত্মার সঙ্গে একাত্ম হয়ে মোক্ষ লাভ করতে পারে। আর এই একাত্ম হওয়ার উদ্দেশ্যই জীবের জন্মের কারণ। হিন্দু ধর্মে জীবনের অর্থকে এভাবে ব্যাখ্যা করা হয়।
জগপতি বাবু
বীরমাচানেনি জগপতি রাও চৌধুরী (জন্ম ১২ ফেব্রুয়ারি ১৯৬২), পেশাগতভাবে জগপতি বাবু নামে পরিচিত, একজন ভারতীয় অভিনেতা যিনি প্রধানত তেলুগু সিনেমায় তার কাজের জন্য পরিচিত। তিনি কয়েকটি তামিল, হিন্দি, কন্নড় এবং মালায়লাম চলচ্চিত্রেও অভিনয় করেছেন। ৩৩ বছরের ক্যারিয়ারে, বাবু ১৭০টি ফিচার চলচ্চিত্রে অভিনয় করেছেন এবং চারটি ফিল্মফেয়ার পুরস্কার এবং সাতটি রাজ্য নন্দী পুরস্কার পেয়েছেন।
তিনি এসভি কৃষ্ণ রেড্ডি, রাম গোপাল ভার্মা, কৃষ্ণ ভামসি, ইভিভি সত্যনারায়ণ, গুনাশেখর, চন্দ্র শেখর ইয়েলেটি, এএম রথনাম, কে রাঘবেন্দ্র রাও, রাধা মোহন, মোহন রাজা, এবং জেডি চক্রবর্তীর মতো প্রখ্যাত পরিচালকদের সাথে কাজ করেছেন।
জীবনের প্রথমার্ধ
জগপতি বাবু ১২ ফেব্রুয়ারী ১৯৬২ সালে মাসুলিপত্তনমে প্রবীণ প্রযোজক-পরিচালক ভি. বি রাজেন্দ্র প্রসাদের ঘরে জন্মগ্রহণ করেন। তেলুগু সিনেমায় আসার আগে তিনি তামিলনাড়ুর চেন্নাইয়ে বড় হয়েছেন। তিনি লক্ষ্মীকে বিয়ে করেছেন এবং তাদের দুটি কন্যা রয়েছে।
গেরিনা ফ্রি ফায়ার
গেরিনা ফ্রি ফায়ার (ফ্রি ফায়ার ব্যাটলগ্রাউন্ডস বা ফ্রি ফায়ার নামেও পরিচিত) একটি ব্যাটল রয়্যাল গেম যা ১১১ ডটস স্টুডিও দ্বারা বিকাশিত এবং অ্যান্ড্রয়েড এবং আইওএসের জন্য গেরিনা দ্বারা প্রকাশিত হয়েছে। ২০১৯ সালে এটি বিশ্বব্যাপী সর্বাধিক ডাউনলোড করা মোবাইল গেম হয়ে উঠেছে। জনপ্রিয়তার কারণে, গেমটি ২০১৯ সালে গুগল প্লে স্টোর দ্বারা “সেরা জনপ্রিয় ভোট গেম” এর জন্য পুরস্কার পেয়েছিল। ২০২০ সালের মে পর্যন্ত, ফ্রি ফায়ার বিশ্বব্যাপী দৈনিক ৮০ মিলিয়নেরও বেশি সক্রিয় ব্যবহারকারীদের সাথে একটি রেকর্ড তৈরি করেছে। নভেম্বর ২০১৯ পর্যন্ত, ফ্রি ফায়ার বিশ্বজুড়ে বিশ্বব্যাপী ১ বিলিয়ন ডলার আয় করেছে।
গেরিনা বর্তমানে ফ্রি ফায়ারের উন্নত সংস্করণে কাজ করছেন যা ফ্রি ফায়ার ম্যাক্স নামে পরিচিত।
পলিনিউক্লিওটাইড
পলিনিউক্লিওটাইড অণু হল একটি বায়োপলিমার যা ১৩ বা তার বেশি নিউক্লিওটাইড মনোমার নিয়ে গঠিত।
গেরিনা ফ্রি ফায়ার
খেলার ধরন
গেরিনা ফ্রি ফায়ার একটি অনলাইন অ্যাকশন-অ্যাডভেঞ্চার ব্যাটল রয়্যাল গেম যা তৃতীয় ব্যক্তির দৃষ্টিকোণে খেলা হয়।
গেমটি অন্যান্য খেলোয়াড়কে হত্যা করার জন্য অস্ত্র এবং সরঞ্জামের সন্ধানে একটি দ্বীপে প্যারাসুট থেকে পড়ে আসা ৫০ জন ও তার অধিক খেলোয়াড়কে অন্তর্ভুক্ত করে। খেলোয়াড়গণ তাদের যুদ্ধের জীবন বাড়ানোর জন্য তাদের শুরুর অবস্থান চয়ন করতে, অস্ত্র এবং সরবরাহ নিতে মুক্ত।
পলিনিউক্লিওটাইড
নিউক্লিওটাইড DNA অণুর গাঠনিক একক। এক অণু নাইট্রোজেন ক্ষারক, এক অণু পেন্টোজ শ্যুগার ও এক অণু ফসফেট যুক্ত হয়ে যে যৌগ গঠিত হয় তাকে নিউক্লিওটাইড বলে। নিউক্লিওটাইড জীবদেহে বিপাকের জন্য প্রয়োজনীয়  শক্তির যোগান দেয় এবং এনজাইম কো-ফ্যাক্টর হিসেবে কাজ করে। পলিনিউক্লিওটাইড চেইনে এই নিউক্লিওটাইড অণুগুলো ৫'-৩' অনুমুখী হয়ে পরস্পর ফসফোডাইএস্টার  বন্ধনীর সাহায্যে যুক্ত হয়ে একটা লম্বা রৈখিক শৃঙ্খলের মতো গঠন সৃষ্টি করে। এই শৃঙ্খল বা চেইনে ফসফেট অণু একদিকে পেন্টোজ শ্যুগার এর ৫ নং কার্বনের সাথে যুক্ত থাকে, অপরদিকে পার্শ্ববর্তী পেন্টোজ শ্যুগার এর ৩ নং কার্বনের সাথে যুক্ত থাকে।
গেরিনা ফ্রি ফায়ার
খেলার ধরন
খেলোয়াড়রা যখন কোনও খেলায় যোগ দেয়, তখন তারা একটি বিমানে প্রবেশ করবে, যা দ্বীপের উপর দিয়ে উড়ে যাবে। বিমানটি দ্বীপের উপর দিয়ে উড়ে যাওয়ার সময় খেলোয়াড়রা যেখানে খুশি সেখানে ঝাঁপিয়ে পড়তে পারে, ফলে শত্রুদের হাত থেকে দূরে অবতরণের জন্য কৌশলগত স্থান বেছে নিতে পারে। অবতরণের পরে, খেলোয়াড়দের অবশ্যই অস্ত্র এবং ইউটিলিটি আইটেমগুলির সন্ধান করতে হবে। চিকিৎসা সরঞ্জাম, মাঝারি এবং বড় অস্ত্র, গ্রেনেড, আঠার দেয়াল এবং অন্যান্য আইটেমগুলি পুরো দ্বীপ জুড়ে পাওয়া যাবে। খেলোয়াড়দের চূড়ান্ত লক্ষ্য সর্বাধিক ৫০-৫১ জন খেলোয়াড় সাথে দ্বীপে বেঁচে থাকা; এর জন্য খেলোয়াড়ের মুখোমুখি সমস্ত প্রতিপক্ষকে অপসারণ করা এবং এটি নিশ্চিত করা দরকার যে কেবলমাত্র তারাই অবশিষ্ট রয়েছেন। গেমের মানচিত্রের উপলভ্য নিরাপদ অঞ্চলটি সময়ের সাথে সাথে আকারে হ্রাস পায়, বেঁচে থাকা খেলোয়াড়দেরকে শক্তিশালী জায়গায় মুখোমুখি করার নির্দেশ দেয়। শেষ খেলোয়াড় বা দল রাউন্ড জয় লাভ করে।
খেলার প্রক্রিয়া
গেরিনা ফ্রি ফায়ার গেমটির বিভিন্ন মোড রয়েছে। নিচে অন্তর্ভুক্ত:
ব্যাটল রয়্যাল
ব্যাটল রয়্যাল মোডে, সর্বোচ্চ ৫২ জন খেলোয়াড় অস্ত্র ছাড়াই একটি দ্বীপে এলোমেলোভাবে অবতরণ করে। তাদের সবাইকে দালানগুলোতে পাওয়া অস্ত্র এবং জিনিসপত্র ব্যবহার করে একে অপরকে হত্যা করে বেঁচে থাকতে হয়। খেলোয়াড়দের এই মোড একা বা ২ বা ৪ খেলোয়াড়ের একটি দলে খেলার বিকল্প আছে। খেলোয়াড়রা যদি এই মোড র‍্যাঙ্ক করে খেলে, তাহলে তাদের র‍্যাঙ্কের উপর প্রভাব পড়ে। তবে ক্লাসিক মোড শুধুমাত্র মজা এবং অনুশীলনের জন্য খেলা হয়।
ক্লাশ স্কোয়াড
ক্লাশ স্কোয়াড হলো ৪ বনাম ৪ জন খেলোয়াড়ের একটি মোড। এই মোডে, খেলোয়াড়দেরকে তাদের সাথে $৫০০ (গেমের মধ্যস্থ অর্থ) দেয়া হয়। এই অর্থ ব্যবহার করে, খেলোয়াড়রা প্রতিপক্ষ দলের বিরুদ্ধে লড়াইয়ের জন্য দোকান থেকে অস্ত্র এবং অন্যান্য জিনিসপত্র কিনে নেয় (শুধুমাত্র প্রস্তুতির সময়)। এই মোডে মোট ৭টি রাউন্ড হয়, যার মধ্যে একটি দলকে কমপক্ষে ৪টি রাউন্ড জিততে এবং বুয়াহ পেতে হবে। একটি রাউন্ড শেষ হয় যখন একটি দল প্রতিপক্ষ দলের ৪জন খেলোয়াড়কে হত্যা করে (অথবা যখন প্রতিপক্ষ দল বিপদজনক বলয় বা জোন, ড্যামেজ এবং গ্রেনেড ইত্যাদির দ্বারা নির্মূল হয়)।
বোম্ব স্কোয়াড
বোম্ব স্কোয়াডে প্রতি দলে ৫ জন খেলোয়াড় থাকে। এক দল প্রথমে নির্দিষ্ট দুটি জায়গায় একটি জায়গায় বোম্ব সেট করে। অন্য দলকে সেটা নিষ্ক্রিয় করতে হয়। অন্যথায় বোম্ব ব্লাস্ট হলে তারা পরাজিত হয়। এভাবে অপর দলও একই কাজ করে। এভাবে যারা বেশি রাউন্ডে জিতে তারা বুয়াহ পায়।
লোন উলফ
এখানে প্রতি দলে সর্বোচ্চ ২ জন থাকতে পারে। সর্বোচ্চ ৯ টি রাউন্ড পর্যন্ত হয়। সর্বপ্রথম যে দল বা খেলোয়াড় ৫ রাউন্ড জিততে পারবে সে বা তারা বিজয়ী হবে। এখানে প্রতি রাউন্ডে পর্যায়ক্রমে একজন খেলোয়াড়কে গান কিনতে দেয়া হয়। ওই গান গুলো দিয়ে সকল খেলোয়াড় ওই রাউন্ডে খেলে।
মানচিত্র
ফ্রি ফায়ারে বর্তমানে ৪টি মানচিত্র রয়েছে। মানচিত্রসমূহের নাম -
চরিত্রসমূহ
ফ্রি ফায়ার গেমে রয়েছে বেশ অনেকগুলা চরিত্র এবং প্রতিটি চরিত্রের আলাদা আলাদা ক্ষমতা রয়েছে। কিছু চরিত্রের নাম -
সমালোচনা
গ্রাফিক্সগুলি “মিড ও লো স্পেসিফিকেশন ফোনের জন্য উপকারী” হিসাবে বর্ণনা করা হয়েছিল। তবে একজন পর্যালোচক বলেছিলেন যে “যদি ভাল গ্রাফিক সহ গেমগুলি আপনার জিনিস হয় তবে আমরা আপনাকে ফ্রি ফায়ার ব্যাটলগ্রাউন্ডস খেলতে প্রস্তাব দিই না, তবে আপনি যদি ব্যাটল র‌য়্যাল গেমস পছন্দ করেন এবং আপনার বন্ধুদের সাথে মজা করতে চান, আপনার অবশ্যই খেলা উচিত।”